17:1 Nainappa sininna umma Israélié nasalai padang kessi Sin nakalétté-létté’na polé riséddié onrong lao ri onrong laingngé pada-pada iya napparéntangngé PUWANGNGE. Riséuwaé wettu makkémai mennang ri Rafidim, iyakiya kuwaro dé’gaga uwai rénung.
17:2 Namannoko-noko’na mennang lao ri Musa sibawa makkeda, “Wérékki uwai rénung.” Nappébali Musa, “Magi muwannoko-noko sibawa cobaiwi PUWANGNGE?”
17:3 Iyakiya iyaro sining tauwé madekka senna’ni namatteruna mennang mannoko-noko lao ri Musa. Adanna mennang, “Magi mutiwiki massu polé ri Maséré? Kuwammengngi idi, ana’-ana’ta sibawa olokolo’ta matéi nataro dekka?”
17:4 Namangobbina Musa lao ri PUWANGNGE, adanna, “Aga harusu upogau’ lao risining tauwéwé? Itani, maéloi mennang genrukka batu.”
17:5 Nakkeda PUWANGNGE lao ri Musa, “Obbini siyagangngaré tau pamimping sibawa joppano silaong mennang poddiyoloiwi iyaro bangsaé. Tiwi towi tekkeng iya mupaké untu’ munrui Salo Nil.
17:6 Maélo-Ka tettong ri yolomu ri yasé’na séddié batu loppo ri Bulu Sinai. Unrui iyaro batué, namassu matu uwai angkanna iyaro sining tauwé weddingngi ménung.” Napogau’ni Musa makkuwaéro nasabbing sining pamimpinna Israélié.
17:7 Iyaro onrongngé riyasenni Masa *Masa: Iyaé asengngé ri laleng basa Ibrani bettuwanna “mojiwi”.* nasaba ri onrongngéro tau Israélié cobaiwi PUWANGNGE wettunna mennang makkutana, “Nasibawakki’ga PUWANGNGE iyaré’ga dé’?” Riyaseng towi iyaro onrongngé Mériba *Mériba: Iyaé asengngé ri laleng basa Ibrani bettuwanna “mannoko-noko”.* nasaba ri onrongngéro mannoko-noko’i tau Israélié.
17:8 Nanapoléna tau Amalé’é sibawa gasai tau Israélié ri Rafidim.
17:9 Nakkeda Musa lao ri Yosua, “Piléno siyagangngaré tau untu’ musui tau Amalé’é. Baja maéloka tettong ri coppo’na bulu-bulué makkatenningngi tekkeng iya nassurowangngé Allataala ritiwi.”
17:10 Napogau’ni Yosua aga iya napparéntangngé Musa lao ri aléna. Laoni musui tau Amalé’é, na Musa, Harun sibawa Hur tuppuiwi bulu-bulué lettu ri coppo’na.
17:11 Ri wettu nakkana Musa limanna, pakalai tau Israélié. Iyakiya rékko napanonnoi Musa limanna, tau Amalé’é ritu pakala.
17:12 Wettunna matekkoni Musa, Harun sibawa Hur mala séddi batu kuwammengngi nawedding tudang Musa; Harun sibawa Hur tettong ri abéyo sibawa ataunna Musa untu’ tumpe’i limanna kuwammengngi tette’i tarakka narapi labu essoé.
17:13 Angkanna ricau tau Amalé’é ri Yosua.
17:14 Nakkeda PUWANGNGE lao ri Musa, “Okini passalenna iyaé apakalangngé kuwammengngi tette’i riyéngngerang. Powadangngi Yosua makkedaé Upabbinasai matu tau Amalé’é.”
17:15 Nanapatettonna Musa séddi mézba sibawa masengngi “PUWANGNGE iyanaritu Bandéraku”.
17:16 Nakkeda Musa, “Akkatenningngi matanré-tanré bandérana PUWANGNGE! *Akkatenningngi … PUWANGNGE: Naullé iyaro bettuwanna.* PUWANGNGE mammusu méwai tau Amalé’é untu’ mannennungeng!”
Assureng 17
17:1 Nainappa sininna umma Israélié nasalai padang kessi Sin nakalétté-létté’na polé riséddié onrong lao ri onrong laingngé pada-pada iya napparéntangngé PUWANGNGE. Riséuwaé wettu makkémai mennang ri Rafidim, iyakiya kuwaro dé’gaga uwai rénung.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn